चार वर्ष पहिला भारतीय प्रधानमन्त्री नरेन्द्र मोदीले नेपालको संसद्लाई सम्बोधन गर्दै १०० अर्ब भारतीय रुपैयाँ सहयोग गर्ने घोषणा गर्दा तालीले हल गुञ्जायमान भयो । तर, आजसम्म न त्यसबारे कुनै मोडालिटी बन्यो न त कार्यान्वयनको अरू कुनै उपायमा छलफल भयो । भारतको ‘ड्रिम प्रोजेक्ट’ का रूपमा लामो समय चर्चामा रहेको हुलाकी राजमार्गले पनि कुनै प्रगति हासिल गर्न सकेन । अघिल्लो पटक प्रम भएको वेला केपी ओलीले अब ती सडक नेपाल आफैंले बनाउने भन्दै रकम समेत छुट्याए, त्यसले बल्ल गति लिएको छ । मधेशको जीवनस्तरमा निकै प्रभाव पार्ने उक्त परियोजनाले नेपाललाई त फाइदा गथ्र्यो नै, भारतीय जनता पनि लाभान्वित हुने अवसरलाई भारतले उपयोग गरेन ।
